**prentsa-oharra**

Berrikuntza teknologikoko proiektuetarako hamar beken deialdia berritu eta eguneratu egin du Vital Fundazioak

**• Egibideko campusetako Azken bi ikasturteetan ari diren Goi Mailako Heziketa Zikloetako tituludunei zuzenduak, 3.000 €-ko zuzkidura du bakoitzak**

**Vitoria-Gasteiz, 2022ko irailak 13.-** **Vital Fundazioak** berritu egin du **berrikuntza teknologikoko proiektuak** garatzeko beken deialdia eta eguneratu egin du merkatuaren eskarira egokitzeko arlo berriak sartzeko. **Egibideko** Lanbide Heziketako ikasle tituludunei zuzenduta, hamar beka emango dira, bakoitza 3.000 eurokoa. Ahal dela, posta elektronikoz eskatu behar dira, eta, ezin bada, ikastetxeetako idazkaritzetan, **irailaren 19tik 23ra** bitartean, hitzordua aldez aurretik eskatuta.

Vital Fundazioak Arabako Lanbide Heziketarekin duen lotura erakundearen lehentasunetako bat izan da beti, eta lankidetza estua izan du historian zehar. 3.000 euroko hamar beketako bat lortzeko, beharrezkoa da Egibideko campusetako batean (Arriaga, Jesús Obrero, Mendizorrotza, Molinuevo edo Nieves Cano) azken bi ikasturteetan lortutako goi-mailako teknikariaren titulua izatea. Dokumentazioa behar bezala beteta aurkeztu behar da **irailaren 19tik 23ra bitartean**, posta elektronikoz, edo, posible ez bada, aldez aurreko hitzordua duen edozein campusetako idazkaritzan ([www.egibide.org](http://www.egibide.org)). Beken iraupena 2022ko urritik 2023ko ekainera izango da, astelehenetik ostiralera, 08:00etatik 14:00etara.

Beken arloak honako hauek dira:

* Kalitate-prozedurak laborategi kimikoan
* Ingurumen-sentsibilizazioko prozedurak hezkuntza-eremuan
* Ostalaritzako kudeaketa integrala
* Komunikazioa, Administrazioa eta Kudeaketa LHko ikastetxe batean
* Ikastetxe bateko informazio-sistemen kudeaketa integrala
* Sistema-integrazioa 4.0 Industrian
* Industria-ekipoen mantentze-lanen kudeaketa
* Fabrikazio- eta muntaia-proiektuak garatzea
* Hezkuntza- eta ikasketa-laguntzako programa bat ezartzea

Eta deialdi honetan sartutako berritasuna:

* Ingurumen-kudeaketako prozedurak antolamenduaren eremuan